b"\n_START_ARTICLE_\n\xc3\x88tnia sab\xc3\xa8l\xc2\xb7lica\n_START_SECTION_\nOrigen del nom\n_START_PARAGRAPH_\nAquest etn\xc3\xb2nim el va fer servir per primera vegada l'historiador Barthold Georg Niebuhr en la seva obra R\xc3\xb6mische Geschichte (Hist\xc3\xb2ria de Roma), basat principalment en els escrits de Titus Livi. El concepte inclo\xc3\xafa els seg\xc3\xbcents grups: els sabins, els marsis, els marruquins i els vestins.\n_START_SECTION_\nSabelli i samnites\n_START_PARAGRAPH_\nPlini el Vell diu en un passatge que als samnites tamb\xc3\xa9 se'ls deia sabelli, i aix\xc3\xb2 tamb\xc3\xa9 coincideix amb un escrit d'Estrab\xc3\xb3. La paraula Sabellus a m\xc3\xa9s de fer-la servir Titus Livi, est\xc3\xa0 present en altres escriptors de llengua llatina com adjectiu dels samnites per\xc3\xb2 no com a paraules sin\xc3\xb2nimes per referir-se a la mateixa naci\xc3\xb3; aix\xc3\xb2 no obstant, tamb\xc3\xa9 es poden trobar emprades indistintament sobretot per part dels poetes."